**ZAPISNIK**

**virtualne sjednice Nastavničkog vijeća, održane u četvrtak 10.12.2020. u 20,00 sati**

Popis nazočnih prema e-popisu nazočnosti virtualnoj sjednici.

Dnevni red: 1.) Verifikacija zaključaka s prethodne sjednice Nastavničkog vijeća

od 9.11.2020.

2.) Pedagoške mjere

3.) Rad u online okruženju

4.) Zamolbe

5.) Razno

Ad 1.) Ravnatelj Učilišta Mladen Smodlaka, prof., svima je nazočnima u virtualnoj zbornici predočio zapisnike s prethodne sjednice Nastavničkog vijeća od 9.11.2020.

**Zaključak:** Nastavničko vijeće jednoglasno usvaja sve zaključke s prethodne sjednice Nastavničkog vijeća od 9.11.2020.

Ad 2.) Ravnatelj Učilišta Mladen Smodlaka, prof., svima nazočnima pročitao je izvješće Razrednog vijeća 2.d razrednog odjela koje za učenika R.O. predlaže mjeru isključenja s nastave s pravom polaganja predmetnih ispita zbog osobito teškog neprihvatljivog ponašanja.

**Zaključak:** Nakon provedena glasovanja među članovima Nastavničkog vijeća (za isključenje: 40 glasova; protiv isključenja: 2 glasa; suzdržanih 2) usvojen je i podržan prijedlog za isključenje učenika pravom polaganja razrednih ispita.

Ad 3.) Ravnatelj Učilišta Mladen Smodlaka, prof., službeno je najavio prelazak na online nastavu (model C) od ponedjeljka 14.12.2020. Ukoliko netko od nastavnika želi raditi iz škole, škola će svakodnevno biti otvorena od 8 do 14 sati. Ukoliko se većina nastavnika izjasni za rad iz škole, škola će biti otvorena i popodne. Ravnatelj je još jednom napomenuo da ukoliko učenik ne može nazočiti nastavi u realnom vremenu, da to ne treba odmah evidentirati u e-dnevnik kao učenikov izostanak jer pojedini učenici nisu tehnički u mogućnosti to pratiti (npr., udaljenost kuće od signala interneta). Od učenika se očekuje da do 20 sati tog dana oznakom „palca“ daju do znanja predmetnom nastavniku da su vidjeli radni zadatak ili da ga i riješe. Dužnost je nastavnika evidentirati učenikovu aktivnost u online okruženju. Ravnatelj je isto tako podsjetio Nastavničko vijeće na Upute o ocjenjivanju i vrednovanju tijekom nastave na daljinu. Praktična nastavna također će se odvijati online na način da će učenicima biti zadan zadatak koji će oni uraditi, poslikati i poslati suradnicima u nastavi. Svakom je razredu dodijeljen suradnik u nastavi. Djeca su dužna prijavljivati se i subotom u online nastavu. Nastavnici struke dužni su pomoći suradnicima u nastavi u osmišljavanju stručne prakse.

**Zaključak:** Nastavničko vijeće jednoglasno usvaja ove naputke za rad u online okruženju.

Ravnatelj Učilišta Mladen Smodlaka, prof., svima nazočnima predočio je plan održavanja sjednica na završetku polugodišta:

23.12. – radni dan unutar kojega treba održati nastavne satove, a potom će u virtualnom okruženju biti održane sjednice Razrednih vijeća;

29.12. u 11,00 sati održat će se virtualna sjednica Nastavničkog vijeća.

**Zaključak:** Nastavničko vijeće jednoglasno usvaja ove naputke za rad u online okruženju po završetku polugodišta.

Ad 4.) Zamolbe učenika:

1. *P. K.*– učenik pohađa 2. razred Hotelijersko-turističke škole u Zagrebu, smjer hotelijerski tehničar, i sada želi prijeći u 2. razred smjera konobar u našoj školi. Kao razloge promjene smjera navodi stres prilagodbe (u 1. razredu srednje škole) i stres prošlogodišnjeg potresa koji su ga doveli do neuspjeha i nesnalaženja u sadašnjem smjeru. Dokumentaciji je priložen i mail preporuke Centra za socijalnu skrb Novi Zagreb. Zamolba je stavljena na virtualno glasovanje.

**Zaključak:** Nakon provedena glasovanja (za: 20 glasova; protiv: 10 glasova; suzdržani: 7 glasova) zamolba je odobrena. Učenik se upućuje u 2. h razred..

1. *J.S.*- učenik je rođen u Novoj Gradiški, a živi u Davoru. Učenik želi upisati 1. razred smjera kuha u našoj školi; ima dovoljan broj bodova za željeni smjer kuhara. Zamolba je stavljena na glasovanje.

**Zaključak:** Nakon provedena glasovanja (za: 16 glasova; protiv: 10 glasova; suzdržani: 11 glasova) zamolba je odobrena i učenik se upućuje u 1.c razred.

1. *V. K.*, 1.h – učenica pohađa 1.h razred naše škole (smjer konobar) i sada želi prijeći u smjer turističko-hotelijerski komercijalist.

**Zaključak:** Nastavničko vijeće jednoglasno odbija ovu zamolbu jer učenica nema dovoljan broj bodova i razred je popunjen prema DPSu.

Ad 5.) Razno:

Ravnatelj Učilišta Mladen Smodlaka, prof., svima je nazočnima predstavio pripravnicu stručnu suradnicu edukacijskog rehabilitatora Paulu Tumir, prof. U kratkom predstavljanju i izlaganju suradnica je naglasila važnost prilagodbe nastavnih sadržaja osobno svakom učeniku te da je otvorena za suradnju i edukaciju.

**Zaključak:** Nastavničko vijeće jednoglasno usvaja ovaj naputak za rad.

Ravnatelj Učilišta:

Mladen Smodlaka, prof. Zapisničarka:

Snježana Mikulan, prof.